open-index/open-wikipedia-markdown huggingface dataset:
Cigarettes After Sex

**Cigarettes After Sex** е американски амбиентален поп - бенд создаден во Ел Пасо, Тексас, во 2008 година, основан од Грег Гонсалес. Бендот е познат по својот етеричен, лимерен  музички стил, по стиховите кои често се засноваат на темите како романтиката и љубовта, како и гласот на Гонсалес, опишан како „андрогинија“. Додека е познат како амбиентален поп бенд, Cigarettes After Sex се сметаат и за шугејзинг, дрим поп и слоукор бенд.

По објавувањето на самостојниот сингл „Affection“ во 2015 година, бендот го издал својот студиски албум, насловен по името на бендот, во јуни 2017 година и добил позитивни критики.

Во август 2019 година, групата го објавила нивниот втор студиски албум, насловен *Cry*, заедно со синглот „Heavenly“. Албумот бил објавен на 25 октомври 2019 година.

## Историја
Cigarettes After Sex бил создаден во Ел Пасо, во 2008 година.

Гонсалес се преселил во Бруклин, Њујорк, каде синглот на групата „Affection“ бил снимен и објавен во 2015 година.

Преку музичките препораки, Cigarettes After Sex станале популарни на YouTube, што довело до изведби во живо низ Европа, Азија и Соединетите Држави. Бендот потоа го издал својот албум „Cigarettes After Sex“ на 9 јуни 2017 година.

## Музички стил и влијанија
Во една статија за „Noisey“ од Vice, Кристина Какурис ги опишaла Cigarettes After Sex како „елементарни, магливи и романтични“, како и „слатки и сентиментални“. „Како што сугерира името на групата, потсетува да легнете во кревет, но неговите амбиентални квалитети не го спречуваат тоа да биде музика на која можете да танцувате“. Гонсалес наведува дека негова омилена пејачка е Франсоаз Харди и Мајлс Дејвис кој има големо влијание на него. Во интервју за „*Sound of Boston*“, тој исто така истакнал дека филмовите како „Л`Авентура“ и „Двојниот живот на Вероникa“ биле влијателни за чувството и звукот на музиката во „Affection“ и нивниот ЛП. Музичкиот блог Eardrums Music го опишува бендот како „бавен, сонлив и убав со прекрасни, нежни вокали и многу добри текстови“, и го споредува со Mazzy Star. Музичките блогери зад Swell Tone ги опишуваат Cigarettes After Sex како бенд што произведува „меланхолија“.

Осврнувајќи се на *Affection* за Independentmusicnews.com, Џе Пил заклучува дека „има толкава интимност во звукот на Cigarettes After Sex што е невозможно да не се остави во  стомакот“.

## Членови
Од основањето во 2008 година, групата вклучила голем број  различни членови и соработници предводени од Грег Гонсалес:

**Тековни членови** :

* Грег Гонсалес - основач, главен вокал, електрична гитара, акустична гитара, бас 
* Рандал Милер - бас 
* Џејкоб Томски - тапани
* Џош Маркус - тастатури

**Поранешни членови** :

* Филип Табс - клавијатура, електрична гитара 
* Грег Ли - тапани 
* Стив Херада - клавијатура 
* Емили Дејвис - акустична гитара

## Дискографија

### Студио албуми

* *Cigarettes After Sex* (2017) 
* *Cry* (2019)
* *X's* (2024)

### Подолги свирки

* *I.* (2012)

### Синглови

## Наводи

## Надворешни врски

* 

Категорија:Квартети
Категорија:Музика
Категорија:Американски музички групи
Категорија:Музички групи основани во 2008 година
Хинкали

**Хинкали** () –  грузиски кнедли, , создадени во грузиските планински области Пшави, Миулети и Хевсурети. Оттаму хинкалите се прошириле во разни варијанти во различни делови на Кавказ. Полнењето на хинкалите варира во зависност од подрачјето. Оригиналниот рецепт,  *хевсурули*, се состоел само од исечкано месо (јагнешко или говедско помешано со свинско), кромид, пиперки, готварска сол и кумин. Меѓутоа, современиот рецепт кој главно се користи во грузиските градови, калакури, користи зачини како што се магдоносот и коријандерот. Во муслиманските области се користи скоро исклучиво говедско и овчко. Наместо месо може да се користи сирење, печурки или компир.

Хинкалите се јадат без додаток или со толчен црн пипер. Месото со кое се полнат е сирово, така што кога ќе се замота соковите од месото остануваат во кнедлата. За да бидат посочни обично на меленото месо му се додава топла вода или супа. По правило, при првото каснување на хинкалито се вшмукува сокот за подоцна да не дојде до прскање. Врвот каде што се спојуваат наборите е жилав и не е наменет да се јаде, туку се враќа во чинијата за да може да се види колку изеле. Во Грузија овој врв се вика *куди* (, "шешир") или *кух *(, "стомак").

Постои широко распространет начин на однесување во Грузија и според него овие кнедли се јадат со раце, користење на прибор за јадење, како виљушка, се смета за непристојно.

Градовите Душети, Пасанаури и Мцхета се особено познати по своите хинкали.

мини|Хинкали

## Наводи

Категорија:Грузиска кујна
Категорија:Зборови што ги нема во ТРМЈ
Архангел 2

**„Архангел 2“** — музички албум на истоимената македонска рок-група, првобитно објавен во 1993 година од музичката и касетната продукција на МРТ. Во 2000 година, албумот бил повторно издаден од скопската издавачка куќа „Litium Records“.

## Песни
Албумот ги содржи следниве песни: 
# Сениште (3:33)
# Драги мој (3:25)
# Војна (3:36)
# Дно (2:55)
# Чудесен свет (3:15)
# Човек без име и презиме (2:20)
# 1 000 светла (3:00)
# Зборови волшебни (3:13)
# 1.000.000 $ (2:47)
# Разговор без смисла (3:00)

Автор на сите песни на албумот е Ристо Вртев, освен „Дно“ и „Човек без име и презиме“ (Вртев и Петар Јанков), „Чудесен свет“ (музиката на Black) и „Зборови волшебни“ (текстот на Борис Пастернак). Албумот бил снимен во студиото „М2“ на МРТ во 1993 година; продуцент бил Трајче Органџиев, инженер на звукот бил Брацо Зафировски, а мастерот го направил Никола Димушевски. Автор на идејното решение на обвивката од првобитното издание на албумот е Стив Наумовски, додека автор на обвивката на изданието на „Litium Records“ е Златко Трајковски. 

## Наводи

Категорија:Албуми на Архангел
Категорија:Изданија на Litium Records
Хебек

**Хебек** () — општина во округот Лихов-Даненберг, во сојузната покраина Долна Саксонија, Германија.

## Географија
### Местоположба

Во близина на местото е истоименото извишување. На неговата највисока точка до 2009 година се наоѓале две кули од 324 и 344 метри за радио и телевизиски пренос. Во 2009 година, помалата кула била срушена.

На запад и на југ од извишувањето се наоѓа езерото Лашер, кое настанало во стар речен ракав на реката Елба. На југ се наоѓа Ресторфското Езеро.

### Општински единици

Општината Хебек се состои од следниве три места:

* Бринкендорф
* Пефесторф
* Ресторф
* Фице (седиште на општината)

## Наводи

## Надворешни врски

Категорија:Лихов-Даненберг
Прецеле

**Прецеле** () — општина во округот Лихов-Даненберг, во сојузната покраина Долна Саксонија, Германија.

## Географија
### Местоположба

Прецеле се наоѓа непосредно на југозападниот раб од Гартовер Форст, околу десет километри јужно од реката Елба.

### Општински единици

Општината Прецеле се состои од следниве места:

* Прецеле со Населба Прецеле и Вирл (повеќе шумски куќи)
* Ломиц
* Ланце

Населба Прецеле и Вирл се две ексклави, кои се наоѓаат во рамките на слободната област Гартов.

## Наводи

## Надворешни врски

Категорија:Лихов-Даненберг
Македонска чалгија (албум)

**Macedonian Čalgija** - албум на македонската етно-музичарка Бајса Арифовска од 2013 година, објавен од издавачката куќа „Izvor Music“.

## Песни
Албумот содржи девет композиции:
# Крешлама (7:52)
# Тешко за рамо (4:40)
# Јени јол (6:01)
# Карагуна (6:14)
# Адана (4:31)
# Старско за рамо (4:20)
# Велешко оро (4:18)
# Велешко за рамо (6:41)
# Егејски сплет (8:19)

## Информации за албумот
Сите композиции на албумот се народни, а аранжамните се дело на Арифовска, (освен „Карагуна“ чиј аранжер е Хилми Баки). На албумот свират следниве музичари: Бајса Арифовска (кларинет, виолина, деф и дајре), Раим Баки (ут), Хустреф Саид (канун) и Насер Мустафа (тарабука и дајре). Албумот е снимен во 2008 година во Скопје, во студиото на Горан Алачки. Музички продуценти се Алачки и Арифовска, инженер на звукот е Ѓоко Мишковски, маестерот е дело на Љупчо Павловски, а продуценти на албумот се „Izvor Music“ и Larry Weiner. Графичкиот дизајн на албумот е дело на „Campbell Design“.

## Осврт кон албумот
Во рецензијата на албумот, етномузикологот Велика Стојкова Серафимовска истакнала дека тој им нуди на слушателите „бајковита променада низ времето и просторот“ и дека „неговата сила првенствено произлегува од извонредната изведба на музичарите, кои свират во специфичниот стил на чалгијата со унисони мелодии и едноставни аранжмани“. Според Стојкова Серафимовска, брилијантната Арифовска ја истакнува убавината на чалгијата, а нејзините импровизации на кларинетот и виолината се одликуваат со сопствен музички сензибилитет, кој е спонтан и природен.

## Наводи

Категорија:Албуми на Бајса Арифовска
Категорија:Појавено во Македонија во 2013 година
Категорија:Изданија на Izvor Music
Хустреф Саид

**Хустреф Саид** (Скопје, 1952) - македонски етно-музичар кој свири на канун.

## Животопис
Хустреф Саид е роден во 1952 година, во Скопје. Во родниот град завршил основно и средно училиште по што дипломирал на Високата учителска школа, на насоката за музика. Научил да свири од татко му Месрур кој свирел на виолина. Неговиот вујко, кој исто така се викал Хустреф Саид, бил член на првиот чалгиски оркестар на Радио Скопје. Во 1974 година, Хустреф Саид станал член на истиот оркестар во кој свирел на канун.

## Наводи

Категорија:Македонски народни музичари
Категорија:Македонски чалгаџии
Раим Баки

**Раим Баки** (Скопје, 1945) - македонски етно-музичар кој свири на ут.

## Животопис
Раим Баки е роден во Скопје, во 1945 година. Во 1964 година започнал да се занимава со чалгиска музика, следејќи го примерот на брат му Хилми Баки, кој  бил член на чалгискиот оркестар на Радио Скопје. Од 1967 до 1969 година, Раим Баки учел кај Живко Фирфов. Како член на чалгискиот оркестар на Радио Скопје, Раим Баки снимил илјадници песни. Исто така, тој ги направил аранжманите за стотици ора и чалгиски песни.

## Наводи

Категорија:Македонски народни музичари
Категорија:Македонски чалгаџии
Категорија:Македонски Роми
Гартов

**Гартов** () — општина во округот Лихов-Даненберг, во сојузната покраина Долна Саксонија, Германија. Се наоѓа на крајниот исток од Долна Саксонија, недалеку од реката Елба, околу 30 километри североисточно од градот Залцведел и 20 километри западно од Витенберге.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

Општината претставува административно седиште на истоимената општинска заедница.

## Географија
### Местоположба

Гартов се наоѓа во историската област Вендланд на западниот брег на реката Зеге, лева притока на Елба. Од 1970-тите години, реката Зеге е проширена во вештачко езеро, направено северно од Гартов. Местото е опфатено во биосферниот резерват Долносаксонски Елбталауе. Јужно од Гартов се протега големо шумско подрачје познато како Гартовер Танен. Највисоката точка изнесува 32 метри.

Низ местото поминува сојузниот пат Б493 помеѓу Лихов и Шнакенбург.

### Општински единици

Општината Гартов се состои од следниве три места:

* Гартов
* Лаше
* Нинвалде (познато како Ниндорф кај Гартов до 16 март 1936 г.)

## Знаменитости

Во Гартов се наоѓа предавател за радио и телевизиски пренос со кули високи над 300 метри. На 20 август 2009 година, помалата кула била срушена со експлозиви. До повторното обединување на Германија, овој предавател бил исто така користен за директна радиоврска со поранешен Западен Берлин.

Во соседниот Горлебен е планирано складиште за јадрен отпад. Ова довело до многу контроверзи и протести во областа.

## Галерија


Податотека:Herrenhaus Schloss Gartow.jpg|Велепоседничка куќа Гартов
Податотека:Hauptstraße Gartow Wendland.jpg|Главната улица во Гартов
Податотека:Gartower See 2011-08-02.jpg|Гартовско Езеро


## Наводи

## Надворешни врски

Категорија:Лихов-Даненберг
Гартов (појаснување)

**Гартов** може да се однесува на следново:

* Гартов (општинска заедница) — општинска заедница во округот Лихов-Даненберг, Долна Саксонија
* Гартов — општина и административно седиште на истоимената општинска заедница
* Гартов (слободна област) — слободна област околу општината Гартов
Насер Мустафа

**Насер Мустафа** (Скопје, 1962) - македонски етно-музичар кој свири на тарабука.

## Животопис
Хустреф Саид е роден во 1962 година, во Скопје. Во родниот град завршил средно трговско училиште. Потекнува од музичко семејство и уште од младоста бил вклучен во чалгиската музика, а научил да свири на тарабука од најблиските роднини. Во 1990 година станал член на Чалгискиот оркестар на Радио Скопје.

## Наводи

Категорија:Македонски чалгаџии
Категорија:Македонски Роми
Шнакенбург

**Шнакенбург** () — мал град во округот Лихов-Даненберг, во сојузната покраина Долна Саксонија, Германија. Претставува најисточен дел во сојузната покраина Долна Саксонија, а со население од само 600 жители претставува еден од најмалите градови во Германија.

Се наоѓа на левиот брег на Елба. Градот од сите страни, освен од запад, се граничи со територија на поранешната Источна Германија.

## Потекло на поимот

Полапското име на Шнакенбург е Годегорд (*Godegord*), што веројатно означува „град на змиите“. Германското име Шнакенбург доаѓа од долносаксонскиот Снак (*Snaak* или *Snack*) и Борг (*Borg*) и има исто значење.

## Географија
### Местоположба

Шнакенбург се наоѓа во долината на Елба. Во градското подрачје во нејзе се влева Аланд. До повторното обединување на Германија во Шнакенбург постоела царинска и гранична контрола за бродскиот сообраќај. Фериботската линија со Литкенвиш во Бранденбург се обновила во 1990 година.

### Градски единици

Градот Шнакенбург се состои од следниве четири места:

* Гумерн
* Холторф
* Каперн
* Шнакенбург

### Соседни места

Соседни места се Ланц, Бабекул, Бернхајде, Мителхорст и Јагел на североисток, Литкенвиш и Кумлозен на исток, Мигендорф, Клајн Ванцер, Ванцер, Аулозен и Штрезов на југоисток, Гумерн на југ, Каперн, Зоненхоф, Бухорст, Гартов, Кварнштет со Холторф на југозапад, како и Елбхолц, Гандов и Вустров на северозапад.

## Историја

Помеѓу 1945 и 1990 година, Шнакенбург се наоѓа на внатрегерманската граница и имал граничен премин за речниот сообраќај на Елба. Преминот бил отворен за товарни возила помеѓу Чехословачка, Источна Германија (до 1949 година, советската окупациска зона) или Западен Берлин и Западна Германија (до 1949 година, британската окупациска зона). Сообраќајот бил предмет на меѓузонските сообраќајни одреди, кои помеѓу Западна Германија и Западен Берлин следеле по договорот од 1972 година.

## Политика

Градот Шнакенбург припаѓа на покраинскиот круг бр. 48 Елба и во сојузниот круг бр. 38 Лихов-Даненберг - Линебург.

### Градски совет

Градскиот совет се состои од 9 избрани членови. На општинските избори од 2016 година биле добиени следниве резултати:

* Изборна група Шнакенбург - 9 места

### Градоначалник

Градоначалничка на градот е Ирене Браде.

## Галерија


Податотека:Amtshof Schnackenburg.jpg|Поранешниот суд
Податотека:Church of Schnackenburg2.jpg|Градската црква
Податотека:Grenzlandmuseum Fischerhaus in Schnackenburg IMG 1360.jpg|Граничниот музеј


## Наводи

## Надворешни врски

Категорија:Лихов-Даненберг
Горлебен

**Горлебен** () — општина во округот Лихов-Даненберг, во сојузната покраина Долна Саксонија, Германија.

Горлебен е познат како место на контроверзниот објект за одлагање на радиоактивен отпад, моментално користен како привремен објект, но се планира да стане од траен карактер со изградба на длабоко складиште. Поради тоа привлекува чести протести од заштитниците за животната средина од 1970-тите години.

## Потекло на името

Името Горлебен има словенско потекло и веројатно потекнува од Гор (*Goor*), што означува планина, и Лебен (*leben*), што означува наследство.

## Географија

Малото место се наоѓа непосредно на левиот брег на реката Елба. Местото е обиколено од биосферниот резерват Долносаксонски Елбталауе од исток, север и северозапад, додека на југ се наоѓа шумската област Гартовер Танен. Оваа шумска област е најголемата непрекината шума во Германија, поседувана од грофот Бернсторф од Гартов.

### Општински единици

Општината Горлебен се состои од следниве места:

* Горлебен
* Мечов

## Историја

Горлебен бил првпат споменат од владетелите на Грофовијата Даненберг во 1360 година, кога постоела тврдина.

## Галерија


Податотека:Kriegerdenkmal vor Kapelle in Gorleben IMG 8322.jpg|Споменик за загинатите во Втората светска војна
Податотека:Ortsblick in Gorleben IMG 8312.jpg|Поглед на селото
Податотека:Kapelle in Gorleben IMG 8315.jpg|Црквата во Горлебен


## Наводи

## Надворешни врски

Категорија:Лихов-Даненберг
Линебург (округ)

**Линебург** () — округ (*[[Окрузи во Германија|Landkreis]]*) во сојузната покраина Долна Саксонија, Германија. Се граничи со (од југоисток надесно) окрузите Лихов-Даненберг, Илцен, Хајдекрајс и Харбург и со сојузните покраини Шлезвиг-Холштајн (округ Лауенбург) и Мекленбург-Западна Померанија (округ Лудвигслуст-Пархим).

## Географија

Округот се наоѓа во Линебуршкото Поле (*Lüneburger Heide*) и долж течението на Елба. Поголемиот дел од округот се наоѓа јужно од реката, освен мал дел околу општината Амт Нојхаус, кој се наоѓа на спротивната страна.

## Историја

Амтот Линебург бил основан во 1862 година. Тогаш амтот Лине го преместил своето седиште од манастирот Лине во Линебург, поради што било сменето и самото име. Округот бил основан откако Кралството Хановер било освоена од Прусија во 1866 година. Од 1867 година, амтовите Линебург, Блекеде и градот Линебург станале делови на округот Линебург, кој бил надлежен за даноците и за војската.

Историјата на областа отсекогаш била под влијание на градот Линебург.

Во 1993 година, општината Амт Нојхаус се приклучила на Долна Саксонија и на округот Линебург. Овој дел отсекогаш бил владеен од Линебург пред поделбата на Германија, кога станал дел од Источна Германија. Со тоа, таа е една од ретките општини од поранешната Источна Германија, кои сега станале дел од некогашната Западна Германија.

Округот е една од клучните области за споменици и археолошки откритија од праисторијата. Ернст Шпрокхоф открил 17 места западно од Илменау и 32 источно од него.

## Грб

Грбот прикажува:

* хералдички лав на Војводството Брауншвајг-Линебург
* срцата на данскиот национален грб (бидејќи војводата Вилхелм Линебуршки бил женет со данска принцеза во  век)

## Градови и општини

мини|300п|десно|Градовите и општините во округот Линебург

## Наводи

## Надворешни врски

*  


Категорија:Окрузи во Долна Саксонија
Тимфи

**Тимфи** () — планина во северниот дел на округот Јанина, дел од веригата Пинд. Во реонот на Тимфи се наоѓа областа Загори. Врвовите на Тимфи се издигаат над 2400 m надморска височина. Планината е шеста по височина во Грција и е долга 20 – 25&nbsp;км во правец исток-запад, и ширина 15&nbsp;км север-југ. На Тимфи извира Водоматица, притока на реката Војуша.

Највисок врв на планината, Гамила, се издига на 2497 м, а Гура со 2467 м и Астрака со 2432 м ја пополнуваат водечката тројка. Во масивот на Тимфи, на неговата јужна страна, се наоѓа клисурата Вик со должина од околу 20 км, променлива длабочина од 450 до 1 600 м, како и ширина од 400 м до само неколку метри во најтесниот дел. Се смета за најдлабока клисура или кањон на светот според Гинисовата книга на рекорди. Клисурата Вик, заедно со соседната на Војуша, го образуваат Националниот парк Вик-Војуша во северниот дел на Тимфи.

Особена одлика на ова подрачје се природните базени настанати со ерозија на локални струи. На највисоки надморски висини на планината Тимфи се наоѓаат голем број алпски езера и ретки видови водоземци кои главно живеат на планинските пасишта. Најголемо езеро во паркот е Драколимни, формација која настанала после повлекување на ледници, а се наоѓа на надморска висина од 2.050 м. Површината му е околу 1 хектар, а најголемата длабочина изнесува 4,95 м.На просторот на селото Папинго во близина на врвовите Гамила и Астака, во рамки на националниот парк, се наоѓаат голем број јами и пештери. Некои од нив ги добиле имињата од старогрчката митологија, како што е пештерата Одисеја и Епската Провалија. Пештерата Проватина е длабока 408 m, што ја прави една од најдлабоките пештери на светот. Била откриена во 1965 година од страна на британскиот спелеолог и од тогаш била истражувана повеќепати. Длабочината на Епската Провалија е 451 метар и таа црпи вода од подземни извори.

## Поврзано
* Загори
* Вик (клисура)
* Војуша

## Надворешни врски
* Галерија со слики на Тимфи 

Категорија:Пинд
Категорија:Коница (општина)
Категорија:Планини во Епир
Чарлс Мелтон

200px|мини|Чарлс Мелтон во 2024 година
**Чарлс Мелтон** (, р. 4. јануари 1991 год. во Џуно, Алјаска, САД) е американски актер и модел. Тој е познат по улогите на Реџи Ментел во телевизиската серија „Ривердејл“ и на Даниел Беј во филмот „И сонцето е ѕвезда“.

## Детство
Мелтон е роден во Џуно, Алјаска, САД како најстариот син на Сукјонг и Фил Мелтон. Татко му Фил е Американец со домородно потекло од племето Чероки. Мајка му Сукјонг е доселеничка од Кореја. Неговото семејство често се сели бидејќи татко му работел за американската војска. Пет години живеат во Пјонгтајк, Гјонги, Јужна Кореја. Подоцна се населуваат во Менхетен, Канзас, САД, каде Мелтон завршува средно образование во Менхетенското средно училиште во 2009 година. Мелтон студира на Канзашкиот државен универзитет. Во текот на студиите, тој игра за универзитетскиот фудбалски тим. Во 2012 година, на 20-годишна возраст, ги напушта студиите и се сели во Лос Анџелес, Калифорнија, САД за да се испроба како глумец.

## Кариера
Првите успеси на Мелтон се како манекен за Долче и Габана, Кенет Кол и МАК. Првите глумечки улоги ги добива како гостин во „Задоволство“ и „Американска хорор приказна“.

## Наводи

Категорија:Родени во 1991 година
Категорија:Американци со корејско потекло
Категорија:Американски глумци
Категорија:Американски фотомодели
Категорија:Американски филмски глумци
Про арте

**Про арте** – музичка група од Сараево од седумдесеттите гоини на 20 век. Групата била препознатлива по карактеристичниот звук и по вокалот Владимир Савчиќ Чоби. Групата имала договор со загрепскиот Југотон, а до разидувањето во 1980 година продала преку седум милиони грамофонски плочи. Групата објавила педесет сингл-плочи, триесет лонг-плеј плочи и неколку ретроспективни компакт-дискови.

## Членови
* Владимир Савчиќ Чоби — вокал
* Ѓорѓе Новковиќ — клавијатури, музика и текстови
* Владимир Боровчанин — тапани
* Слободан Ковачевиќ — бас-гитара

## Дискографија

Најпознати песни:
* *Лола* (1968.)
* *Ко те љуби док сам ја на стражи*
* *Долина нашег детињства* (1971.)
* *Немој, драга, плакати*
* *Украшћу те, Маре*
* *Пружи ми руку, љубави*
* *Тужна су зелена поља*
* *Тике, тике, тачке*
* *Кад у војску пођем ја*
* *Једна мала плава* (1975)
* *Сам на свијету*
* *Вратио се барба из Америке*
* *Мама Хуанита*

## Фестивали
**Ваш шлагер сезоне (Ваш шлагер на сезоната), Сараево:**
* *Куће су остале празне*, '69
* *Како да ти кажем*, '70
* *Немој драга плакати*, '72, победничка песма
* *Јасмина*, '77, треће место

**Опатија:**
* *Живот ми је празан*, '70

**Београдско пролеће (Белградска пролет):**
* *Како да ти срце поклоним*, '70
* *Нико, нико*, '71
* *Пусти нека сузе теку*, '72
* *Једна мала плава*, '75, друго место

**Сплит:**
* *Украст ћу те, Маре*, '70
* *Не могу заборавит*, '71
* *Дал' би ти*, '72
* *Марина*, '73
* *Сиђи са облака*, '74
* *Вратија се барба из Америке*, '75
* *Шјор Бепо капитан*, '76
* *Јање моје црног ока*, '78

**Загреб:**
* *Пружи ми руку љубави*, '70, победничка песма
* *Живот је хрпа меда и жита*, '72
* *Дођи мала да ти нешто кажем*, '76
* *Нема ништа међу нама*, '77
* *Јање моје црног ока*, '78

**Омладина (Младина), Суботица:**
* *Сам на свијету*', '71

**Фестивал на војнички песни:**
* *Тко те љуби док сам ја на стражи*, '71

**Југословенски фестивал на револуционерни и родољубиви песни:** 
* *Пријатељу далеки*, '76

**Крапина:**
* *Попевка о комбајну*, '82

## Надворешни врски
* „Лола“ ми је најдража

Категорија:Босанскохерцеговски музички групи
Категорија:Југословенски музички групи
Категорија:Музички групи од Сараево
Категорија:Музички групи основани во 1967 година
Додипломски студии

**Додипломски студии** е етапа од образовниот процес која следи по средното образование и е предуслов за постдипломските студии. На крајот на овие студии, студентите добиваат диплома и може да ја додадат придавката *дипломиран* во своето звање. Одредени струки, во Македонија и во странство, на крајот на додипломските студии го даваат звањето магистер.

Категорија:Образование
Марија Лах на Јауерлинг

**Марија Лах на Јауерлинг** () — паланка и општина во округот Кремс, Долна Австрија.

### Населени места во општината
Општината опфаќа 20 населени места, дадени со нивните изворни имиња и населението на :

## Население

## Наводи

## Надворешни врски

* Портал на Марија Лах на Јауерлинг 
* Музичко училиште во Јауерлинг 
* Парк на природата - Јауерлинг 

Категорија:Општини во Долна Австрија
Категорија:Кремс (округ)
Јара Шахиди

алт=Јара Шахиди|мини|Јара Шахиди
**Јара Шахиди** (, р. 10. февруари 2000 година во Минеаполис, Минесота, САД) е американска глумица, манекенка и активистка. Позната е по главната улога како најстарата ќерка Зои Џонсон во комедиската серија „Црничка“ и продолжението „Големка.“ Толкувала улоги во филмовите: „Замисли,“ „Смолфут“ и е протагонист во „И сонцето е ѕвезда.“ Списанието „Тајм“ ја смести меѓу триесетте највлијателни тинејџери во 2016 година.

## Детство
Јара Сајех Шахиди е родена во Минеаполис, Минесота, САД како ќерка на Кери Солтер Шахиди и фотографот Афшин Шахиди. Татко ѝ е Американец со иранско потекло, а мајка ѝ е Афроамериканка и припадничка на племето Чокто. На четиригодишна возраст, Јара се сели со семејството во Калифорнија, САД поради работен ангажман на Афшин Шахиди. Јара има помали сестра Сајид и брат Ехсан.

## Кариера
Шахиди ја почнува својата кариера на шестгодишна возраст, кога почнува да се појавува во телевизиски и печатени реклами за Мекдоналдс, Ралф Лорен, Таргет, ГапКидс, Дизни, Гес Кидс и Детското место. Често во овие се појавува со мајка ѝ и брат ѝ.

Филмското деби ѝ е во „Замисли“ (2009) во продукција на Парамаунт Пикчерс. За оваа улога е номинирана за наградата за млад уметник за најдобра глума во категоријата на играни филмови.

## Наводи

Категорија:Родени во 2000 година
Категорија:Американци со иранско потекло
Категорија:Афроамериканци
Категорија:Американски глумци
Категорија:Живи луѓе
Ириг

**Ириг** е град и општина во Сремскиот округ во автономната покраина Војводина во Србија. Градот има население од 4,415, додека општината Ириг има население од 10,866 жители.

## Историја
Ириг за првпат во историските документи се спомнува во 1225 година.

## Наводи

Категорија:Градови во Војводина
Категорија:Срем
Финале на Европското првенство во фудбал 2000

**Финалето на Европското првенство 2000** бил фудбалски натпревар одигран на 2 јули 2000 година на Стадион Фејенорд во Ротердам, Холандија, со кој се одредил победникот на Европското првенство 2000. Франција го добила овој натпревар, совладувајќи ја Италија со 2-1 со постигнат златен гол во првото продолжение.

Италија прва дошла во водство со голот на Марко Делвекио во 55-тата минута и тие ја одржувале предноста до последната минута од судиското продолжение на второто полувреме, кога Силван Вилтор со еден низок удар кој минал под рацете на италијанскиот голман Франческо Толдо го изедначил резултатот и го испратил натпреварот во продолженија. Франција дошла до победата малку пред крајот на првото продолжение, кога Робер Пирес по еден одличен соло-продор ја уфрлил топката во шеснаесеттникот на противникот каде ја дочекал Давид Трезеге кој со еден полуволеј ја сместил во мрежата на Италија, постигнувајќи го златниот гол со кој Франција го освоила турнирот.

## Патот до финалето

## Натпреварот
### Детали



|style="width:35%;vertical-align:top"|
**Правила на натпреварот**
*90 минути.
*30 минути продолженија во кои важи правилото златен гол ако е потребно.
*Пенали ако резултатот и понатаму е нерешен.
*Максимално 3 замени.
|style="width:30%;vertical-align:top"|
thumb|right|220px|Фудбалерите на Франција и Италија пред почетокот на финалето.
|}

### Статистика

## Наводи

## Надворешни врски
* Европско првенство во фудбал 2000

Финале
Категорија:Фудбалски натпревари на француската репрезентација
Категорија:Фудбалски натпревари на италијанската репрезентација
Хиоска овца

мини|Хиоска овца
**Хиоска овца** – грчка раса овци која се одликува со висока  млечност и пониски приноси на волна и месо.

## Потекло и распространетост на расата
Како и за многу други раси и за хиоската овца не се знае нејзиното потекло. Се смета дека е создадена на островот Хиос како резултат на вкрстувањето на локални овци со анадолски донесени подоцна, можно од расите кивирџик и даглик. Во периодот 1983 – 2007 година, популацијата на расата нараснала од 16.000 на 51.860 грла.

## Опис и особини на расата
Главата е со слабо испакнат профил. Ушите се малку надвиснати. Телото е издолжено, а коските се тенки и здрави. Лицето, ушите и нозеете се покриени со црни дамки. Опашката е широка, густа, рунеста и достига до земјата. Вимето исто така е црно. Стомак нема руно исто како и долниот дел на нозете.

Руното е бело, волната е ретка и полугруба. Често кај јагнињата се забележуваат пигментни дамки кои подоцна бледнеат.

Овците се тешки 45 – 55&nbsp;кг, а овните 65 – 80&nbsp;кг. Средниот настриг на волна е 1,5 – 2,3&nbsp;кг кај овците и 2 – 3,5&nbsp;кг кај овните. Плодноста е во рамките на 180%. Средната млечност за лактационен период е 240 – 320 l.

## Наводи

Категорија:Раси на овци
Категорија:Грција
Лара Приор-Палмер

**Лара Приор Палмер** (, р. 24. јуни 1994 год.) е писателка и спортистка. Во 2013 година, Приор-Палмер победи на Монголското дерби со што постана првата жена и воедно најмладата личност која го освоила првото место на трката.

## Детство
Приор-Палмер израснува во Англија, Обединетото Кралство. Таа своите додипломски студии ги завршува на Стенфордовиот универзитет во Калифорнија, САД.

## „Груба магија“ (2019)
Во 2019 година, Приор-Палмер ја објавува својата прва книга „Груба магија,“ која претставува своевидни мемоари за нејзиното учество на Монголското дерби. Книгата е добро примена кај критиката. Голем број светски весници објавиле позитивни коментари за овие мемоари.

## Наводи

Категорија:Родени во 1994 година
Категорија:Англиски писатели
Категорија:Англиски спортисти
Мелбек

**Мелбек** може да се однесува на следниве општини во Германија:

* Мелбек (Долна Саксонија) — општина во округот Линебург, во Долна Саксонија
* Мелбек (Шлезвиг-Холштајн) — општина во округот Штајнбург, во Шлезвиг-Холштајн
Прва македонска кошаркарска лига 1994/95 - Разигрување

**Разигрувањето 1995** била конечната фаза на Првата македонска кошаркарска лига 1994/95. Разигрувањето го освоил Годел Работнички и така станал првак на сезоната.

## Финале

### Годел Работнички против Деликатес

## Наводи

1994/95
Категорија:Спортот во Македонија во 1995 година
Смртта на Сењанин Иво

**Смртта на Сењанин Иво** (српски: *Смрт Сењанина Ива*) - српска епска (јуначка) песна. Песната прв ја запишал Вук Караџиќ, кој ја слушнал од Марко Немањиќ.

## Содржина
Мајката на Сењанин Иво има лош сон, а според толкувањето на попот Недељко, сонот значи дека ќе умре нејзиниот син и дека ќе пропадне Сењ. Тогаш пристигнува Иво, тешко ранет, кој ѝ раскажавуа дека со дружината бил во Италија, каде се стекнал со големо богатство. На враќање, нив ги пресретнале две потери кои лесно ги совладале, меѓутоа третата потера му ја убила целата дружина. Штом завршува со раскажувањето, Иво умира.

## Осврт кон песната
„Смртта на Сењанин Иво“ се смета за една од најубавите песни во српската народна епика, иако песната е изградена според еден од вообичаените шаблони во народната поезија: мајката сонила необичен сон кој ѝ го толкува попот, а набрзо сонот станува вистина. Меѓутоа, во рамките на овој шаблон е изградена прекрасна поезија: сонот е страшен како пропаста на светот, величествен и грозно убав - над Сењ паѓа мрак, месечината паднала на земјата, ѕвездите се собрале на едне крај од небото, ѕвездата Деница е крвава, а на црквата кука кукавица. Иако е наивна, оваа поетска слика мошне релјефно ја прикажува смртта на јунакот. Исто така, многу се силни и трите слики за потерата по Иво: едната потера е целата во црно (црни јунаци, чалми и коњи), втората е целата во бело, а третата се состои од јавачи со долги пушки кои јаваат коњи со огнена боја до колената. Покрај тоа, мајсторски е употребено т.н. епско повторување во сцената во која Иво ѝ ги опишува на мајка си трите потери при што за првата потера вели:


*Од нив никој не остана, мајко,*

*од нас никој не погина, мајко;*


за втората потера вели:


*Од нас никој не погина, мајко,*

*од нив никој не остана, мајко;*


а за третата потера:


*Од нив, мајко, никој не погина,*

*од нас, мајко, никој не остана;*


на тој начин, особено со вешто изведената промена на редоследот на зборовите, одлично е нагласен несреќниот пресврт на настаните.

## Наводи

Категорија: Српски епски песни
Сестрата на сердарот Ѓурковиќ

**Сестрата на сердарот Ѓурковиќ** (српски: *Сестра Ҕурковића-сердара*) - српска епска (јуначка) песна.

## Содржина
Убавата Марија, сестрата на сердарот Ѓурковиќ од Ливно, добива повеќе понуди за брак. Таа се согласува да се омажи за Илија Смиљаниќ од Котор при што ги одбива понудите на неколку турски аги. Откако ја зема невестата, Илија се враќа назад со сватовите, но патем е загрижен, дознавајќи дека одбиените турски аги го чекаат во заседа во планината. Тогаш, Марија се облекува во неговата облека и ја напушта свадбената поворка, упатувајќи се сама кон Котор. Во планината, неа ја запираат агите, но таа успева да ги излаже и безбедно пристигнува во домот на Илија. Таму ја здогледува сестрата на Илија, која веднаш се вљубува во Марија, мислејќи дека е некој непознат јунак. И Илија безбедно се враќа дома со сватовите, но тој е несреќен, мислејќи дека Марија е заробена. Кога сестра му му ја соопштува желбата да се омажи за непознатиот јунак, тој сфаќа дека Марија успеала да се спаси. Потоа, тие прават свадба, по што живеат долг заеднички живот, со две ќерки и четири сина.

## Осврт кон песната
Во песната, Марија Ѓурковиќ е претставена како ведра јунакиња, надмоќна и со умот и со срцето. Таа не тагува, туку се бори и победува. Наоружана со оружје, со љубов и со омраза, таа е жив пример на женското јунаштво и отелотворување на народната желба сите да се вклучат во борбата за слобода.

## Наводи

Категорија: Српски епски песни
Куп на Македонија во кошарка 1994

**Куп на Македонија 1994** ― 2. издание на Купот на Македонија во кошарка. Завршниот турнир бил одигран во Спортската сала Младост во Гостивар. Победничкиот пехар, кој бил преоден, бил доделен од страна на дневниот весник „''Вечер''“ како покровител на турнирот. Во ова издание првак бил Годел Работнички.

## Место на одржување




## Турнир
### Полуфинале

### Финале

## Поврзано
* Прва македонска кошаркарска лига 1993/94
* Втора македонска кошаркарска лига 1993/94

## Наводи

## Надворешни врски
*Youtube канал Stari Natprevari

1994
Кошарка
Прва македонска кошаркарска лига 1993/94

**Прва македонска кошаркарска лига 1993/94**, или **А-1 Мак Партнер лига** поради спонзорски причини,  ― 2. издание на Првата македонска кошаркарска лига. Во оваа сезона првак бил Годел Работнички.
## Учесници
### Екипи

### Персонал

### Тренерски смени
Забелешка: Оваа тебела е нецелосна

## Прва лига

Извор:

### Резултати
19. коло

Гостивар - Кочани Деликатес 70:68

## Доигрување (втора лигашка фаза)
### Резултати
1. коло

Македонија 91 Интерекс - Кочани Деликатес 67:84

Неметали Огражден - МЗТ Хепос 66:85

2. коло 

Неметали Огражден - Кочани Деликатес 68:74

МЗТ Хепос - Годел Работнички 85:81
 
3. коло

Кочани Деликатес - Гостивар 126:93

Македонија 91 Интерекс - МЗТ Хепос 61:71

4. коло

МЗТ Хепос - Кочани Деликатес 71:63

## Разигрување

## Поврзано
* Куп на Македонија 1994
* Втора македонска кошаркарска лига 1993/94

## Наводи

## Надворешни врски
*Youtube канал MKD Video

1993/94
Кошарка
Кошарка
Прва македонска кошаркарска лига 1994/95

** Прва македонска кошаркарска лига 1994/95**, или **Мак Партнер лига** поради спонзорски причини ― 3. издание на Првата македонска кошаркарска лига. Во оваа сезона првак бил Годел Работнички.

## Учесници
### Екипи

### Персонал

## Црвена лига
Забелешка:Табелата е до осмото коло, од вкупно десет кола. Бодовите и резултатите од првата лигашка фаза биле пренесени.

### Резултати
МЗТ Аеродром - Годел Работнички ??:?? (победа на Годел Работнички)

4. коло

Деликатес - МЗТ Аеродром 74:69

8. коло
;Црвена лига
Неметали Огражден - Деликатес 71:81

Вардар - Жито Вардар ??:?? (победа на Вардар)

Годел Работнички - МЗТ Аеродром 84:77

;Жолта лига

Липаж 5 - Гостивар 78:87
## Разигрување

## Победнички состав

**Главен тренер**
*  Марин Докузовски 

## Поврзано
* Куп на Македонија 1995
* Втора македонска кошаркарска лига 1994/95

## Наводи

## Надворешни врски

1994/95
Кошарка
Кошарка
Прва македонска кошаркарска лига 1995/96

**Прва македонска кошаркарска лига 1995/96**, или **Мак [[Партнер (цигара)|Партнер]] лига** поради спонзорски причини ― 4. издание на Првата македонска кошаркарска лига. Во оваа сезона првак бил Годел Работнички.

## Персонал

Извор:

## Регуларен дел
Забелешка:Табелата е до дваесет и првото коло. 

### Резултати
22. коло

Годел Работнички - МЗТ Аеродром 68:62

## Разигрување

## Победнички состав

**Главен тренер**
*  Марин Докузовски 

**Помошник тренер**
*  Драган Василев

## Поврзано
* Куп на Македонија 1996
* Втора македонска кошаркарска лига 1995/96

## Наводи

## Надворешни врски
*Youtube канал Stari Natprevari

1995/96
Кошарка
Кошарка
Најдолги серии без примен гол во фудбал на сите времиња

Оваа статија ги прикажува најдолгите серии на голманите без примен гол во фудбал. Сериите се состојат од број на последователни минути во кои голманот не примил ниту еден гол.

Светскиот рекорд го држи поранешниот бразилски голман на Васко да Гама, Мазаропи, кој во бразилското првенство не примил гол цели 1816 минути од мај 1977 година до септември 1978 година. На второ место на овој список се наоѓа белгиецот Дани Верлинден, кој бранејќи за  ја одржил својата мрежа сува 1390 минути.

## Најдолги серии без примен гол

## Наводи

## Надворешни врски
*Светски рекорди и статистика xtrahistory

Најдолги серии без примен гол во фудбал на сите времиња
Монголско дерби

**Монголското дерби** е долга коњска трка, која ја тестира издржливоста на џокејот. Трасата на трката е преку 1000&nbsp;km низ монголската степа, па овој натпревар го добива епитетот на најдолгата коњска трка во светот. Монголското дерби го оживува искуството на системот со коњски курири кој е зодаден од Џингис Хан во 1224 година. Во 2016 година, на трката учествуваат 23 жени и 21 маж во улога на курири. Учесниците таа година доаѓаат од 13 различни земји. Трасата се менува секоја година и се чува во тајност до последен момент. Пределите на трката вклучуваат планински превои, отворени зелени котлини, пошумени ридови, премини преку реки, мочуришта и бари, песочни опустошени дини, ридест предел и отворена степа.

Котизацијата за Монголското дерби во 2020 година е околу 800 илјади македонски денари, што на џокејот му обезбедува 25-27 монголски коњи, тим за поддршка, тренинг пред трката, како и пристап до успатни станици за помош. Џокеите мораат да го променат коњот секои 40&nbsp;km на станиците за помош. Ветеринари ја следат состојбата на коњите и може да изречат казна ако џоикеите ги форсираат животните кои им се ставени на располагање. За учество, секој џокеј мора да прикаже доказ дека е во состојба да го издржи грубиот терен и дека поседува напредни јавачки способности. Коњите се полудиви и не секогаш соработуваат со џокеите, што додава уште еден предизвик за учесниците. Во просек, секој џокеј поминува околу 14 часа на ден јавајќи, а трката трае околу десет дена. Само околу половина од учесниците секоја година ја завршуваат трката, па самото пристигање на целната линија претставува голем успех.

## Наводи

Категорија:Спортски настани
Категорија:Коњски трки
Категорија:Коњски трки во Азија
Категорија:Коњски трки во Монголија
Црна мачка, бел мачор

***Црна мачка, бел мачор*** (; *Црна мачка, бели мачор*) — српска романтична  комедија од 1998 година, во режија на Емир Кустурица . Филмот освоил сребрен лав за најдобра режија на филмскиот Фестивал во Венеција .

Филмските ликови зборуваат на ромски, српски и бугарски јазик.

## Заплет
Матко Дестанов, ситен ромски шверцер и профитер, живее со својот син-тинејџер Заре во куќа од трска, покрај реката Дунав, во источна Србија, близу бугарската граница. Тој има планови да украде цел воз шверцувано гориво. За да добие заем што би ја потпомогнал кражбата, тој го посетува Грга Питиќ, стар гангстер во инвалидска количка, кој е стар пријател на Зарије Дестанов, таткото на Матко и дедото на Заре. Матко ги споделува деталите за работата со ортакот по име Дадан, кој има харем, гранати и измами за коцкање. Како и да е, Дадан го измамува и го прекинува договорот со тоа што му дава на Матко пијалак со дрогира и ја извршува работата додека Матко е во несвест. Матко не е во состојба да го врати заемот, па Дадан склучува договор со кој би му го простил долгот доколку Заре се ожени со Афродита, сестрата-џуџе на Дадан. Како и да е, Заре е заљубен во Ида, келнерка која работи во установа управувана од нејзината баба-ромка Суја, а Афродита го чека човекот од своите соништа. Дадан ја присилува Афродита да се ожени заканувајќи и се дека ќе ја шутне во бунар, додека Заре најпрво дознава за договорот да се ожени од Ида, која ги слушнала Дадан и Матко како го испланирале во ресторанот каде што работи. Во меѓувреме, Заре го извлекува Зарије од болницата каде што се наоѓал, со помошта од еден ромски бенд.

## Улоги

* Бајрам Северџан како Матко Дестанов 
* Срѓан Тодоровиќ како Дадан Карамболо 
* Бранка Катиќ како Ида 
* Флоријан Ајдини како Заре Дестанов 
* Љубица Аџовиќ како Сујка 
* Забит Мемедов како Зарије Дестанов 
* Сабри Сулејмани како Грга Питиќ 
* Јашар Дестани како Грга Велики 
* Салија Ибраимова како Афродита 
* Стојан Сотиров како бугарски царински службеник 
* Предраг Лаковиќ како свештеник 
* Мики Манојловиќ како Свештеник

## Наводи

## Надворешни врски

* Black Cat, White Cat on IMDb
* 
* Black Cat White Cat at Rotten Tomatoes

Категорија:Филмови од 1998 година
Категорија:Српски филмови
Категорија:Филмови на ромски јазик
Категорија:Филмови на српски јазик
Категорија:Филмови на бугарски јазик
Категорија:Филмови на Емир Кустурица
Категорија:Филмови со Бајрам Северџан
Категорија:Филмови со Срѓан Тодоровиќ
Категорија:Филмови со Бранка Катиќ
Категорија:Филмови со Флоријан Ајдини
Категорија:Филмови со Љубица Аџовиќ
Категорија:Филмови со Забит Мемедов
Категорија:Филмови со Сабри Сулејмани
Категорија:Филмови со Јашар Дестани
Категорија:Филмови со Стојан Сотиров
Категорија:Филмови со Предраг Лаковиќ
Категорија:Филмови со Предраг Манојловиќ
Категорија:Филмови со Неле Карајилиќ
Харис Џиновиќ

**Харис Џиновиќ** (српски:*Харис Џиновић*); роден на 26 ти септември 1951 година во Сараево, е босанскохерцеговачки пејач на фолк, (народна) и поп-фолк музика, композитор и текстописец. Џиновиќ на музичката сцена е активен од 1981 година, кога ја основал својата група Сар е Рома, со која од 1982 година до 1985 година снимил три албуми. Од 1989 година води соло каријера; живее во Белград.

## Албуми
**како чле на Сар е Роме**
* Као Цигани, Дискотон 1982.
* Кико, Кико, Југотон, 1983.
* Сар е Рома, Дискотон, 1985.
**соло**
* Харис, Дискотон 1989.
* (без имена), Дискотон, 1991.
* Јесу л' дуње процвале, Југодиск Београд, 1996.
* Харис Џиновић, Цептер мјузик, Гранд продакшн Београд, 2000.
* Magic, Music star production, ПГП РТС, 2009.

## Надворешни врски

* 
* 
* Доста сам се одмарао („Вечерење новости“, 10. септембар 2009)

Категорија:Ромска музика
Категорија:Ромски музичари
Категорија:Босански музичари
Категорија:Луѓе од Сараево
Категорија:Живи луѓе
Категорија:Родени во 1951 година
МРТ 4

**МРТ 4** — канал на Македонската радио-телевизија. Започнал со емитување сигнал на 16 април 2020 година во 16 часот како канал за програма на јазиците на заедниците во Македонија на јавниот сервис, која исклучиво емитува програма на турски јазик. Програмата која што се емитува на овој канал преминала од МРТ 2, каде што од 2020 се емитува програма исклучиво на албански јазик.

## Наводи

## Надворешни врски
* Официјално мрежно место

Категорија:Македонска радио-телевизија
Категорија:Телевизии во Скопје
Категорија:Македонски медиуми
МРТ 5

**МРТ 5** — канал на Македонската радио-телевизија. Започнал со емитување сигнал на 8 април 2020 година во 16 часот како специјализиран канал за детска програма на јавниот сервис.

## Наводи

## Надворешни врски
* Официјално мрежно место

Категорија:Македонска радио-телевизија
Категорија:Македонски медиуми
Категорија:Телевизии во Скопје
Македонска напредна партија

**Македонска напредна партија** (МНП) — партија основана на 7 март 2020 година во Македонија. Нејзин сегашен водач и основоположник е Иван Арсовски.

## Историја на партијата

МНП е основана на 7 март 2020 година.

Првиот конгрес на Партијата се одржал во март 2020 година и на Конгресот била донесена политичката програма и самиот статут на партијата и бил изгласан претседателот.

## Раководство на партијата
* Иван Арсовски — претседател
* Иван Кузмановски — потпретседател
* Кирил Петковски — генерален секретар
* Емилија Стојановска — извршен секретар

## Наводи

## Надворешни врски
* Официјална страница 

Категорија:Политички партии во Македонија
Категорија:Појавено во 2020 година во Македонија
Лолита Флорес

**Марија Долорес Гонсалес Флорес** позната како **Лолита** (родена на  година во ) — шпанска глумица и пејачка. Таа е ќерка на Лола Флорес и Антонио Гонсалес. Нејзините сестри се Антонија Флорес и Росарио Флорес. Била во брак со Гилермо Фуриаза, од кој брак има две деца, Елена и Гилермо.

Флорес ја започнала својата кариера во раните 1970-ти со издавањето на албумот *Amor, amor*. Во 1975 година, таа постигнала успех во нејзината родна Шпанија, како и во земјите од Латинска Америка. Нејзините песни „*Sarandonga*“, „*Lo voy a dividir*“ и „*Si la vida son dos días*“, меѓу другите, станале хитови на шпанските радија.

Во 2002 година, таа ја освоила наградата Гоја за најдобра нова глумица за нејзиниот настап во филмот Rencor. Флорес се појавила и во повеќе телевизиски емисии како *Directísimo* и *Hostal Royal Manzanares*. На 18 февруари 2019 година, таа ја добила наградата *Medalla de Oro al Mérito en las Bellas Artes* .

Флорес е со ромско потекло од страната на нејзиниот татко и се идентификува како Ромка.

## Дискографија

* *Amor, amor*  (1979)
* *Abrázame*  (1976)
* *Mi carta*  (1977)
* *Espérame*  (1978)
* *Seguir Soñando*  (1980)
* *Atrévete*  (1982)
* *Águila real*  (1983)
* *Para volver*  (1985)
* *Locura de amor*  (1987)
* *Madrugada*  (1990)
* *Con Sabor a Menta*  (1991)
* *Y La Vida Pasa*  (1994)
* *Quién lo va a detener*  (1995)
* *Atrasar el reloj*  (1997)
* *Lola, Lolita, Lola*  (2001)
* *Lola, Lolita, Dolores*  (2002)
* *Si la vida son 2 días*  (2004)
* *Y ahora Lola. Un regalo a mi madre*  (2005)
* *Sigue caminando*  (2007)

## Филмографија

* "La princesa del polígono " (2007)
* *Fuerte Apache* (2006)
* *Rencor* (2002)

Категорија:Живи луѓе
Категорија:Шпански глумци
Категорија:Шпански пејачки
Категорија:Ромски музичари
Категорија:Ромски глумци
Категорија:Шпански филмски глумци
Џери Јанг

**Џери Чих-Јуан Јанг** (, р. 6. ноември 1968 година) е тајванско-американски програмер, претприемач и филантроп. Јанг е соосновач и поранешен извршен директор на Јаху.

## Детство
Јанг е роден како Јанг Чих-Јуан во Тајпеј, Тајван. Тој има помлад брат. Мајка му е професор по англиски јазик и драмска уметност. Татко му починал кога Јанг бил на двегодишна возраст. Во 1978 година, семејството Јанг се сели во Сан Хосе, Калифорнија, САД. По селидбата за Јанг и помлад брат му се грижи баба им и поширокото семејство, додека мајка им предава англиски на доселеници. Тогаш Јанг почнува со користење на англосаксонското име Џери, мајка му Лили, а помлад брат му Кен.

Јанг дипломира и магистрира во период од само четири години на Стенфордовиот универзитет. Двата степени му се во областа на електричното инженерство. Во 1989 година, Јанг го запознава Дејвид Фило кој му е колега на универзитетот. Во текот на студиска размена во Јапонија во 1992 година, Јанг се запознава со неговата идна сопруга Акико Јамазаки која учествува на истата програма.

## Наводи

Категорија:Родени во 1968 година
Категорија:Американци со тајванско потекло
Категорија:Американски претприемачи
Категорија:Апсолвенти на Стенфордскиот универзитет
Категорија:Живи луѓе